Einar Engelstad

For arkitekten med samme navn, se Einar Engelstad (arkitekt).

Einar «Engelen» Engelstad (født 1952) er en norsk musikkjournalist og musikkritiker i Bergens Tidende. Han er deleier av Apollon platebar, men har overlatt driften til Tor Tessem. Butikken hadde en forsiktig start i små lokaler på Nøstet, der Frode Svanevik åpnet den i 1978. Etter kort tid flyttet den opp bakken til Klosteret.

Butikken hadde da en plakat i vinduet med påskriften: «Vi selger ikke Abba». Engelstad begynte å jobbe på Apollon i 1980, det året da butikken flyttet fra Klosteret til Nygårdsgaten, i lokalene der utestedet Garage senere åpnet. I 1991 flyttet derfor Engelstad og daværende medeier Morten Sæthre platebutikken 50 meter lenger bort i Nygårdsgaten. Siden 1997 har Engelstad drevet butikken sammen med Tor Tessem. 

Politisk var han ML-er i mange år og har jobbet som postbud, på smelteverk, i barnehage, radio, tv-butikk, lager, bygg, reist på lange haiketurer og bodd i rivningshus i Amsterdam og i København. 

«Engelen» ble landskjent etter at han i en anmeldelse hadde anklaget folkrockbandet Ym:stammen for å lefle med nazisme. Det gikk heller ikke upåaktet hen da han kalte Kygos utgivelser for «Russebussmusikk på valium».

 Referanser 

 Eksterne lenker 
 Engelstad, Einar; «Bergensbølgen – det er oss det»

Kategori:Personer fra Bergen kommune
Kategori:Norske musikkjournalister